CELEX: 62013TN0641
Language: sk
Date: 2013-12-03 00:00:00
Title: Vec T-641/13: Žaloba podaná 3. decembra 2013 — Gemeente Bergen op Zoom/Komisia

1.2.2014   
            
            
               SK
            
            
               Úradný vestník Európskej únie
            
            
               C 31/18
            
         Žaloba podaná 3. decembra 2013 — Gemeente Bergen op Zoom/Komisia
   (Vec T-641/13)
   2014/C 31/30
   Jazyk konania: holandčina
   
      Účastníci konania
   
   
      Žalobca: Gemeente Bergen op Zoom (Bergen op Zoom, Holandsko) (v zastúpení: T. Hovius a R. Pasma, advokáti)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil napadnuté rozhodnutie,
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Žalobca napáda rozhodnutie Komisie z 2. októbra 2013 (1), v ktorom Komisia konštatovala, že nadobudnutie priemyselného pozemku vo vlastníctve Koninklijke Nedalco BV a Nedalco International BV obcou Bergen op Zoom nebolo štátnou pomocou v zmysle článku 107 ods. 1 ZFEÚ.
   Na podporu svojej žaloby žalobca uvádza 3 žalobné dôvody.
   
               1.
            
            
               Prvý žalobný dôvod založený na porušení článku 107 a/alebo článku 108 ZFEÚ
               
                           —
                        
                        
                           Komisia neuplatnila zásadu súkromného investora alebo ju prinajmenšom neuplatnila správne, v tejto súvislosti nezohľadnila relevantné skutočnosti a/alebo uplatnenie tejto zásady dostatočne neodôvodnila.
                        
                     
         
               2.
            
            
               Druhý žalobný dôvod založený na porušení článku 107 a/alebo článku 108 ZFEÚ
               
                           —
                        
                        
                           Komisia nesprávne posúdila skutkové a/alebo právne skutočnosti a dopustila sa zjavne nesprávneho posúdenia týchto skutočností, keď rozhodla, že spoločnosť Nedalco nezískala (selektívnu) výhodu, ktorú by v bežnom obchodnom styku nemohla získať.
                        
                     
         
               3.
            
            
               Tretí žalobný dôvod založený na nerešpektovaní zásady náležitej starostlivosti a povinnosti odôvodnenia
               
                           —
                        
                        
                           Komisia pochybila, pretože nepreskúmala skutočnosti, ktoré uviedla obec a/alebo napadnuté rozhodnutie nezaložila na dostatočnom odôvodnení.
                        
                     
         
      (1)  Ú. v. EÚ C 355, s. 1.